পুলিশ ও স্থানীয় সূত্রে জানা গিয়েছে, হলদিয়ার কুঁকড়াহাটি এলাকার হরিবল্লভপুর গ্রামের বাসিন্দা রবীন স্থানীয় ইটভাটায় শ্রমিকের কাজ করেন। তিনি শ্রবণ প্রতিবন্ধী। ছেলে সমীর আগে তমলুকের কুঁকড়াহাটি বাজারে খাবারের দোকানে কাজ করত। কয়েক মাস আগে সমীর ওড়িশায় পালিয়ে গিয়ে খাবারের দোকানে কাজ করছিল। কয়েকদিন আগে সে বাড়ি ফিরে আসে। এ দিন সকালে সমীর বাবার সঙ্গে তমলুকের নিমতৌড়িতে এক ব্যক্তির সঙ্গে দেখা করতে এসেছিল। দু’জনে তমলুক শহরে সংলগ্ন পায়রাচালি এলাকায় গিয়ে অপেক্ষা করছিলেন।